《题徐太仆遗像》
清代·吴暻

金珰祸国叹荆榛，只为须眉不计身。四海清流真直节，五朝旧计老遗民。

独先元礼弹常侍，共幸林宗免党人。画像吴中前事在，团溪好写白纱巾。

作者简介：（1662—?）名或作璟。清江苏太仓人，字元朗。吴伟业子。康熙二十七年进士，由户部主事历官兵科给事中，以事落职。旋入直武英殿，充《书画谱》纂修官。工诗，长于律绝。留心历朝掌故。有《左司笔札》、《西斋集》。